
 "మంచిది సార్!" అని రిసీవర్ క్రెడిల్ మీద ఉంచి ఆ తర్వాత ఫోన్ తీసి బల్లమీద పెట్టి అవంతి లేచింది.

 అవంతి మనసు ఆనందంతో దూదిపింజలా తేలిపోతుంటే పాప్ మ్యూజిక్ పెట్టుకుని హమ్మింగ్ చేస్తూ ఉండిపోయింది.

 కొత్త సినిమా "పిచ్చితల్లి" విడుదల అయిన ప్రతిచోట గొప్ప కలెక్షన్లతో ఆడుతున్నది.

 పిచ్చితల్లి సినిమాకి అవంతి వచ్చింది, అయితే అవంతి సినిమా చూట్టానికి రాలేదు! వక పనిమీద వచ్చింది. అవంతి పూర్తిగా వేషం మార్చుకుని వచ్చింది.

 ఇప్పుడు అవంతి ముసలమ్మా వేషం ధరించింది. ముగ్గుబుట్టలా ఉన్నతల, ముక్కుమీదకు జారిపోయే లావుపాటి ఫ్రేముగల కళ్ళజోడు నోట నిండుగా తాంబూలం. సాదాచీర, రెవిక, చేతులకి మురుగులు. మెడలో వంటిపేటది పగడాల దండ. నుదుట వీభూది. గడ్డం పక్కగా పులిపిరి కాయ. చేతిలో చిన్న గుడ్డసంచి. అతి సామాన్యంగా ఉంది.

 ఓ పక్క సినిమా టిక్కెట్లు ఇస్తున్నారు. బుకింగ్ దగ్గర జనం టిక్కెట్ల కోసం ఎగబడుతున్నారు. వాళ్ళని చూస్తూ నుంచుని మధ్య మధ్య సంచిలో చెయ్యిపెట్టి తమలపాకు తీసుకొని నోట్లో పెట్టుకుంటున్నది. అలా అవంతి బుకింగ్ మూసేసి హౌస్ ఫుల్ బోర్డ్ పెట్టిందాకా నుంచుని ఆ తర్వాత లోపలికి వెళ్ళింది.

 ఆ సాయంత్రం ఎడ్వాన్స్ బుకింగ్ లో అవంతికి టిక్కెట్ తీయబడింది, అందువల్ల టిక్కెట్టు తీసేపని లేకపోయింది. అనుకున్న టైమ్ కన్నా ముందే పని అయిపోయింది. ఇంటికి వెళ్ళిపోవచ్చు. చేతిలో టిక్కెట్టువుంది. చేయవలసిన పని పూర్తి అయింది. అలాంటప్పుడు సినిమా చూసి పోతేపోలా, అనుకుని సినిమా చూడటానికి లోపలికి వచ్చి తన సీటులో కూర్చుంది.  

 పిచ్చితల్లి సినిమాలో అందరూ కొత్త నటీనటులు.

 అయితే సినిమా చాలా బాగుందని పేరురావడంతో జనం ఎగబడుతున్నారు. సినిమా మొదలైన పదినిమిషాల తర్వాత అదే సినిమాకి ఆదరాబాదరాగా వచ్చిన చంద్ర తన సీటులో కూర్చుంటూ "పిక్చర్ మొదలయి ఎంత సేపయిందండీ" అన్నాడు పక్క సీటులో ఉన్నది ఎవరో గమనించకుండా.

 అవంతి అ చీకట్లో కూడా చద్మ్రని గుర్తు పట్టి ముందు కొద్దిగా కంగారు పడింది. వెంటనే తేరుకొని మామూలుగా నిమ్మకు నీరెత్తినట్లు కూర్చుంది.

 చంద్ర ఇటుపక్క సీటులో కూర్చున్న మనిషి చెప్పకపోవడంతో అటు పక్క సీటులో కూర్చున్న అతన్ని అడిగాడు. "పది నిమిషాలో పావుగంటో అయింది" అన్నాడు అతను.

 చంద్ర సీటులో కూర్చుని సినిమా చూడటంలో లీనమయ్యాడు.

 పిచ్చితల్లి సినిమాలో కొన్ని సీన్లు సరదాగా ఉన్నాయి. వాటిని చూసిన అవంతికి తమాషా చెయ్యాలనిపించింది. అదే సమయంలో చంద్రకి అటుపక్క కూర్చున్న అతను లేచి బైటికి వెళ్ళిపోయాడు.

 "అబ్బాయ్" అంది అవంతి స్వరం కాస్త వణికిస్తూ.

 సినిమా చూడడంలో లీనమైన చంద్ర ముందు వినిపించుకోలేదు. మరోసారి అవంతి పిలవడంతో ఇటుతిరిగి "నన్ను పిలిచారా!" అన్నాడు.

 "అవునబ్బాయ్" అంది అవంతి.

 చంద్ర నుదురు చిట్లించి "నా పేరు అబ్బాయ్ కాదండి, చంద్ర శేఖర్ ఆజాద్" అన్నాడు వినయంగా.

 "నా బిడ్డ వయసు వాడివని అబ్బాయ్ అన్నాను. తప్పా అబ్బాయ్!" అవంతి అడిగింది. 

 "అబ్బాయ్ అని పిలవటానికి వచ్చిన గోల ఇదన్నమాట! అబ్బాయ్ అనకపోతే బా కి దీర్ఘమిస్తే అబ్బాయ్ అవుతుంది కదా!"

 "ఏంటి అబ్బాయ్ మాట్లాడవు!" అవంతి అడిగింది.

 "ఏం మాట్లాడాలి?"

 "ఈ సినిమాలో నాగేశ్వరావులేడా!"

 "లేడనుకుంటాను"

 "మరి జయసుధమ్మో!"

 "లేదండి"

 "ఆయనలేక ఆమె లేక ఎట్టా"

 "ఎట్టా అంటే నేనేం చేస్తానండి!"

 "నువ్వేం చేస్తావులే అబ్బాయ్. అసలు నన్నడిగితే జయసుధమ్మ లేని సినిమా సినిమాయే కాదంటాను. జయసుధమ్మది ఈ మధ్య అదేదో సినిమా చూశాను. అదేమిటబ్బా! పెద్దతనం కాదుగాని వక్క సినిమా పేరు గుర్తుండి చావటంలేదు. పెళ్ళిపీటలమీద నుంచి పారిపోయి నాగేశ్వరావు గదికి వస్తుంది. నీ పాద దాసీగా వుండి నీకు రెండుపూట్ల వండి పెడుతుంటాను. నా మెడలో తాడుకట్టు అంటుంది. ఆ సినిమా పేరు గుర్తుందా అబ్బాయ్!"

 "ఇదెక్కడ గోలరా బాబూ! ఈ ముసల్ది హాయిగా సినిమా చూడనిచ్చేట్లు లేదు" అనుకున్న చంద్ర "ఆ సినిమా నేను చూడలేదండి." అన్నాడు ఓర్పువహిస్తూ.

 "ఈ తఫా వస్తే చూడు" అవంతి ఉచిత సలహా యిచ్చింది" 

 "అలాగే"

 "సినిమా పేరు గుర్తుకు రాలేదు. ఎవరి నడిగినా చెపుతారులే. జయసుధమ్మ పెళ్ళికూతురిలా పారిపోయి నాగేశ్వరావు గదికొస్తుంది."

 ఈ తఫా చంద్ర ఊ అని కూడా అనలేదు.

 చంద్రమీద జాలితలచి కాసేపు అవంతి మౌనం వహించింది.

 రక్షించింది ముసల్ది. ఈ వయసులో ఈ అమ్మమ్మకి సినిమాలెందుకో! ఎందుకో ఏమిటి నా బోటి వాడి ప్రాణాలు తీయటానికీ గాక! అనుకున్నాడు చంద్ర. 

 "manchidi sar!" ani recever credle meeda unchi aa tarvaata fon teesi ballameeda petti avanti lechindi.

 avanti manasu aanandamtho doodipinjala telipotunte pap music pettukuni humming chestu undipoyindi.

 kotta sinima "picchitalli" vidudala ayina pratichota goppa kalekshanlatho aadutunnadi.

 picchitalli sinimaki avanti vachindi, ayithe avanti sinima chuuttaaniki raledu! vaka panimeeda vachindi. avanti puurtigaa vesham maarchukuni vachindi.

 ippudu avanti musalamma vesham dharinchindi. muggubuttala unnatala, mukkumeedaku jaripoye lavupati fremugala kallajodu nota nindugaa taambuulam. saadaacheera, revika, chetulaki murugulu. medalo vantipetadi pagadaala danda. nuduta veebhudi. gaddam pakkaga pulipiri kaaya. chetilo chinna guddasanchi. athi saamaanyamgaa undi.

 oo pakka sinima tikketlu istunnaru. buking daggara janam tikketla kosam egabadutunnaru. vaallani chustuu nunchuni madhya madhya sanchilo cheyyipetti tamalapaaku teesukoni notlo pettukuntunnadi. alaa avanti buking moosesi hous ful bord pettindaka nunchuni aa tarvaata lopaliki vellindi.

 aa saayantram edwans buking loo avantiki ticket teeyabadindi, anduvalla tikkettu teesepani lekapoyindi. anukunna time kanna munde pani ayipoyindi. intiki vellipovacchu. chetilo tikkettuvundi. cheyavalasina pani puurti ayindi. alantappudu sinima chusi potepola, anukuni sinima chudataniki lopaliki vachi tana seetulo koorchundi.  

 picchitalli cinemalo andaruu kotta nateenatulu.

 ayithe sinima chala bagundani peruraavadamtho janam egabadutunnaru. sinima modalaina padinimishaala tarvaata adhe sinimaki aadaraabaadaaraagaa vachina chandra tana seetulo kuurchuntuu "picture modalayi entha sepayindandii" annadu pakka seetulo unnadi evaro gamaninchakunda.

 avanti a cheekatlo kuudaa chadmrani gurtu patti mundu koddigaa kangaaru padindi. ventane terukoni maamuulugaa nimmaku neerettinatlu koorchundi.

 chandra itupakka seetulo kuurchunna manishi cheppakapovadamto atu pakka seetulo kuurchunna atanni adigaadu. "padi nimishaalo pavuganto ayindi" annadu atanu.

 chandra seetulo kuurchuni sinima chudatamlo leenamayyaadu.

 picchitalli cinemalo konni seenlu saradaagaa unnaayi. vaatini chusina avantiki tamasha cheyyaalanipinchindi. adhe samayamlo chandraki atupakka kuurchunna atanu lechi baitiki vellipoyaadu.

 "abbay" andi avanti swaram kaasta vanikistuu.

 sinima chudadamlo leenamaina chandra mundu vinipinchukoledu. marosari avanti pilavadamtho itutirigi "nannu pilichara!" annadu.

 "avunabbay" andi avanti.

 chandra nuduru chitlinchi "naa paeru abbay kaadandi, chandra shekhar ajad" annadu vinayamgaa.

 "naa bidda vayasu vaadivani abbay annaanu. tappa abbay!" avanti adigindi. 

 "abbay ani pilavataaniki vachina gola idannamata! abbay anakapothe baa ki deerghamiste abbay avutundi kada!"

 "enti abbay matladavu!" avanti adigindi.

 "yem matladali?"

 "ee cinemalo nageshwaraolede!"

 "ledanukuntanu"

 "mari jayasudhammo!"

 "ledandi"

 "aayanaleka aame leka etta"

 "etta ante nenem chestanandi!"

 "nuvvem chestavule abbay. asalu nannadigithe jayasudhamma laeni sinima cinemaye kaadantaanu. jayasudhammadi ee madhya adedo sinima chushanu. ademitabba! peddatanam kaadugaani vakka sinima paeru gurtundi chaavatamledu. pellipeetalameeda nunchi paaripoyi nageshwarao gadiki vastundi. nee paada daaseegaa vundi neeku rendupootla vandi pedutuntaanu. naa medalo taadukattu antundi. aa sinima paeru gurtunda abbay!"

 "idekkada golara baaboo! ee musaldi haayigaa sinima chudanichetlu ledu" anukunna chandra "aa sinima nenu chudaledandi." annadu orpuvahistuu.

 "ee tafaa vaste chudu" avanti uchita salaha yichindi" 

 "alaage"

 "sinima paeru gurtuku raledu. evari nadigina cheputarule. jayasudhamma pellikuuturilaa paaripoyi nageshwarao gadikostundi."

 ee tafaa chandra oo ani kuudaa analedu.

 chandrameeda jaalitalachi kasepu avanti mounam vahinchindi.

 rakshinchindi musaldi. ee vayasulo ee ammammaki sinimalenduko! enduko emiti naa boti vaadi praanaalu tiiyataanikii gaaka! anukunnadu chandra. 